
ՈՐՈՇՈՒՄ
	21 հունիսի 2022 թվականի
	թիվ 103
	քաղ. Մինսկ



Մաքսային միության հանձնաժողովի 2011 թվականի դեկտեմբերի 9-ի թիվ 877 որոշման 3-րդ կետում փոփոխություն կատարելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 52-րդ հոդվածին եւ Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգի թիվ 1 հավելվածի 29-րդ կետին համապատասխան՝ Եվրասիական տնտեսական հանձնաժողովի խորհուրդը որոշեց.
1. 	««Անվավոր տրանսպորտային միջոցների անվտանգության մասին» Մաքսային միության տեխնիկական կանոնակարգն ընդունելու մասին» Մաքսային միության հանձնաժողովի 2011 թվականի դեկտեմբերի 9-ի թիվ 877 որոշման 3-րդ կետը լրացնել հետեւյալ բովանդակությամբ 3.5 ենթակետով.
«3.5. Տեխնիկական կանոնակարգի 46-րդ եւ 47-րդ կետերով նախատեսված պլանային հսկողություն անցկացնելու ժամկետը 2022 թվականին վրա հասնելու դեպքում սերտիֆիկացման մարմինը, հայտատուի հայտի հիման վրա, իրավունք ունի ընդունելու որոշում՝ այդպիսի հսկողության անցկացումը մինչեւ 12 ամիս ժամկետով տեղափոխելու վերաբերյալ՝ սերտիֆիկացված արտադրանքն արտադրելու տեխնոլոգիական պրոցեսի անփոփոխության հաստատման եւ արտադրանքի վերաբերյալ տեխնոլոգիական փաստաթղթերի առկայության դեպքում։»։
2. 	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից`
	Ղրղզստանի Հանրապետությունից՝
	Ռուսաստանի Դաշնությունից՝

